นายกรัฐมนตรี ลงพื้นที่พบประชาชนชาวบึงกาฬ พร้อมติดตามความก้าวหน้าการดำเนินงานตามนโยบายรัฐบาล โดยเฉพาะโครงการถนนยางพาราและผลิตภัณฑ์แปรรูปจากยางพารา
นายกรัฐมนตรี ลงพื้นที่พบประชาชนชาวบึงกาฬ พร้อมติดตามความก้าวหน้าการดำเนินงานตามนโยบายรัฐบาล โดยเฉพาะโครงการถนนยางพาราและผลิตภัณฑ์แปรรูปจากยางพารา

พลเอก ประยุทธ์ จันทร์โอชา นายกรัฐมนตรี  ลงพื้นที่จังหวัดบึงกาฬ ระหว่างการประชุมคณะรัฐมนตรีอย่างเป็นทางการนอกสถานที่จังหวัดบึงกาฬและจังหวัดหนองคาย ระหว่างวันที่ 12–13 ธันวาคม

นายกรัฐมนตรี เข้าสักการะหลวงพ่อพระใหญ่ ที่วัดโพธาราม อำเภอเมืองบึงกาฬ และเป็นประธานในพิธีเปิดโครงการบูรณาการหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว ตามนโยบายของรัฐบาลเพื่อดูแลประชาชนในพื้นที่ห่างไกลทุรกันดาร
 
จากนั้นเดินทางมาพบปะกับประชาชนผู้นำชุมชน ผู้นำองค์กรปกครองส่วนท้องถิ่น หัวหน้าส่วนราชการหลายพันคน ชมการแสดง “บึงกาฬบ้านอ้าย” ที่สวนสาธารณะหนองบึงกาฬและบึงสวรรค์ 
โดยจังหวัดบึงกาฬได้จัดแสดงผลงานความก้าวหน้าการดำเนินงานตามนโยบายรัฐบาลของจังหวัดบึงกาฬ ประกอบด้วย โครงการถนนยางพาราและผลิตภัณฑ์แปรรูปจากยางพารา เกษตรแปลงใหญ่ ข้าวครบวงจร ผลิตภัณฑ์ OTOP การท่องเที่ยวเชิงอนุรักษ์หนองเลิงและโครงการคืนถังขยะ